《次韵何陆二别驾同游灵山阁三首》
宋代·徐元杰

彼美前修亦伟哉，岿然风雨不能摧。
人新人古怀斯阁，春去春来付一杯。
游兴漫随流水去，衰眸长对好山开。
销凝往事凭栏久，杜宇一声烟际催。

作者简介：徐元杰（1196－1246），字仁伯，号梅野，上饶县八都黄塘人，自幼聪慧，才思敏捷。早从朱熹门人陈文蔚 学，后师事真德秀。官至工部侍郎，谥忠愍。有文集二十五卷，景定三年（1262）由其子直谅刊于兴化，已佚。清四车馆臣据《永乐大典》辑为《楳埜集》十二卷。事见本集卷首赵汝腾序、卷末徐直谅跋，《宋史》卷四二四有传。师学朱熹。南宋绍定五年进士，累官至大堂寺少卿，兼给事中国子祭酒，擢中书舍人。著有《梅野集》十二卷，传于世。